**E l ő t e r j e s z t é s**

**Révfülöp Nagyközség Önkormányzata Polgármestere döntéséhez.**

**Tárgy: Révfülöp Halász utcában lévő volt Idősek Otthona bérletére érkezett ajánlat elbírálása.**

**Előkészítette:** Szakál Norbert műszaki ügyintéző

 Jogszabállyal nem ellentétes

 Dr. Szabó Tímea

 jegyző

Siffer Géza egyéni vállalkozó (8253 Révfülöp. Petőfi u. 79.) 2022. március 16-án írásban kereste meg Révfülöp Nagyközség Önkormányzatát, hogy az általa korábban is bérelt, Halász utcában található 1276. helyrajzi számon nyilvántartott volt Idősek Otthona bérleményt, raktározás céljából 2022. évben is szeretné bérelni.

Kérelmében jelezte, hogy az Önkormányzat tulajdonában lévő épületet a 2021. évi bérleti díjnak megfelelő 350.000 Ft + Áfa + rezsi bérleti díj ellenében szeretné használni.

A bérlő a bérleményt 2022. április 01. és 2023. március 31. között szeretné bérelni.

A korábbi éveknek megfelelően megállapított bérleti díjat, bérlő Révfülöp Nagyközség Önkormányzata által kiállított számla alapján 2022. május 31.-ig megfizeti.

Az önkormányzat tulajdonában álló épület bérbeadásához Révfülöp Nagyközség Önkormányzat Képviselő-testületének hozzájárulása szükséges.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

 **/2022. (III. ) HATÁROZATA**

 **Révfülöp Halász utcában lévő volt Idősek Otthona bérbeadásáról.**

Révfülöp Nagyközség Önkormányzata Képviselő-testülete Siffer Géza egyéni vállalkozó (8253 Révfülöp. Petőfi u. 79) kérelmének helyt adva részére az Önkormányzat tulajdonában levő volt Idősek Otthona épületet 2022. április 01. – 2023. március 31. időpontok között az alábbi kikötésekkel bérbe adja:

A 2022. évre megállapított bérleti díj 350.000 Ft + áfa + rezsiköltség.

A bérleti díjat átutalással, Révfülöp Nagyközség Önkormányzatának 11748052-15733957-00000000 számú bankszámlája javára kell megfizetni az Önkormányzat általkiállított számla alapján 2022. május 31 –ig.

Képviselő-testület felhatalmazza a polgármestert a bérleti szerződés megkötésére.

Felelős: Kondor Géza polgármester

Határidő: 2022. április 1.

Révfülöp, 2022. március 18.

 Kondor Géza

 polgármester